b'\n_START_ARTICLE_\nClassificaci\xc3\xb3 dels tancs\n_START_PARAGRAPH_\nEls tancs poden ser classificats en diverses maneres: normalment pel seu paper en la batalla o pel pes. Quan es parla de tancs moderns, en els \xc3\xbaltims anys les millores i modificacions dels tancs fan que aquest tipus de tancs siguin els m\xc3\xa9s comuns i m\xc3\xa9s usats. Aquests tancs s\'anomenen tamb\xc3\xa9 tancs principals de batalla o main battle tanks en angl\xc3\xa8s._NEWLINE_El paper que tenen la majoria de tancs \xc3\xa9s lluitar amb les armes que tenen incorporades contra la infanteria o tancs enemics, com tamb\xc3\xa9 altres vehicles blindats de combat ("AFV" les sigles en angl\xc3\xa8s). Els brit\xc3\xa0nics sovint citen els tancs d\'infanteria i els tancs de cavalleria (o tancs r\xc3\xa0pids) respectivament, els capa\xc3\xa7os de penetrar en les l\xc3\xadnies enemigues i travessar a grans velocitats les irregularitats del terreny. Altres tipus poden trobar els vehicles antitancs o tancs destructors que estan molt m\xc3\xa9s blindats que els altres tipus de tancs. Tamb\xc3\xa9 hi ha els canons d\'assalt que estan dissenyats per moure\'s a poca velocitat, per\xc3\xb2 capa\xc3\xa7 d\'atacar fortificacions._NEWLINE_Els tipus de tancs pel pes que porten \xc3\xa9s important, per\xc3\xb2 nom\xc3\xa9s en per\xc3\xadodes determinats. Per exemple, un tanc mitj\xc3\xa0 al final de la II Guerra Mundial podria ser considerat un tanc pesant al principi de la guerra. Els adjectius de lleuger, mitj\xc3\xa0 i pesant, en els tancs fa que es pugui determinar el pes que porten, p. ex.., per\xc3\xb2 pot variar la mida del can\xc3\xb3, la quantitat de material per al blindatge o la velocitat. Cada tipus de tanc per la mida que porten tenen determinat un paper en la batalla, els tancs lleugers s\xc3\xb3n per a tasques de reconeixement del terreny i observaci\xc3\xb3, els mitjans s\xc3\xb3n semblants als tancs r\xc3\xa0pids o de cavalleria brit\xc3\xa0nics i els pesants per a tasques de defensa i estan prou blindats per aguantar els atacs d\'infanteria enemics._NEWLINE_Per exemple, a mitjans dels anys 1930 i a principis de la d\xc3\xa8cada de 1940, l\'Alemanya Nazi va desenvolupar una nova generaci\xc3\xb3 de tancs de combat despr\xc3\xa9s del Panzer I. El resultat va ser: un Panzer III \'mitj\xc3\xa0\', armat amb un can\xc3\xb3 antitancs i creat per la velocitat del qual li proporcionava col\xc2\xb7locar-se davant les tropes enemigues, com els tancs r\xc3\xa0pids brit\xc3\xa0nics; i el Panzer IV que era del tipus \'pesant\' i donava suport a la infanteria, en un principi estava armat amb un can\xc3\xb3 de 75 mm de calibre capa\xc3\xa7 de destrossar b\xc3\xbanquers i altres defenses est\xc3\xa0tiques. Tenia un blindatge fort al davant per\xc3\xb2 era d\xc3\xa8bil als costats i al final, per aix\xc3\xb2 la infanteria es posa al darrere i als laterals. Les difer\xc3\xa8ncies entre tipus de tancs no s\xc3\xb3n absolutes: el IV podia disparar HEATs i el III podia dispara explosius de grans calibre per atacar la infanteria. En el comen\xc3\xa7ament de la II Guerra Mundial, el Pz IV podia ser un tanc mitj\xc3\xa0, i el III, un lleuger-mitj\xc3\xa0, quan es compara amb tancs francesos de l\'\xc3\xa8poca._NEWLINE_Quan la guerra anava progressant, els tancs, els canons antitancs pesants, i el combat tanc-contra-tanc va ser m\xc3\xa9s normal de veure en la batalla. Per sobreviure, tots els tancs van haver d\'augmentar la protecci\xc3\xb3 d\'armadura com tamb\xc3\xa9 la col\xc2\xb7locaci\xc3\xb3 de canons m\xc3\xa9s llargs. La l\xc3\xadnia de difer\xc3\xa8ncia dels rols dels tancs "d\'infanteria" i els "r\xc3\xa0pids" ha desaparegut, ja que els "tancs universals" van comen\xc3\xa7ar a realitzar totes les tasques. Com ja s\'ha dit, els tancs es classifiquen pel pes per\xc3\xb2 varia segons els pa\xc3\xafsos; per inst\xc3\xa0ncia, el M26 Pershing estatunidenc va ser classificat com un tanc "pesant", que era m\xc3\xa9s pesant que el M4 Sherman. No obstant aix\xc3\xb2, el Pershing era molt semblant al tanc Panther alemany, que l\'Alemanya nazi considerava un tanc mitj\xc3\xa0, malgrat el pesnat Tiger II.\n_START_SECTION_\nGeneracions i etapes dels tancs\n_START_PARAGRAPH_\nEls tancs a vegades han sigut classificats en diferents generacions, per\xc3\xb2 no hi ha un pla fix de generacions de tots els tancs i pa\xc3\xafsos. Els sovi\xc3\xa8tics i russos organitzaven els tancs en una primera etapa que va durar fins al 1945, i despr\xc3\xa9s n\'hi ha quatre m\xc3\xa9s pels tancs principals de batalla, mentre que els estrategs canadencs organitzen els tancs principals de batalla en tres generacions. El m\xc3\xb3n militar de la Rep\xc3\xbablica Popular de la Xina tamb\xc3\xa9 reconeix tres generacions pels seus tancs.\n_START_SECTION_\nTipus de tancs\n_START_PARAGRAPH_\nHi ha diversos noms per descriure els tipus de tancs, i s\xc3\xb3n similars als objectius per als quals han estat dissenyats. Alguns tancs lleugers van realment a poc a poc, i n\'hi ha d\'altres que van r\xc3\xa0pid. Alguns tancs pesants tenen un can\xc3\xb3 de gran calibre, poca velocitat i serveix contra defenses d\'infanteria, i n\'hi ha d\'altres que tenen caracter\xc3\xadstiques inverses.\n_START_SECTION_\nTipus de tancs de la I Guerra Mundial\n_START_PARAGRAPH_\nEn la Primera Guerra Mundial, el primer tanc, el Mark I, va ser dissenyat per donar suport a la infanteria travessant les l\xc3\xadnies enemigues i atacant a llocs amb canons enemics. En un principi, tenien dos tipus de papers en batalla: els \'mascles\', armats amb canons d\'artilleria, i les \'femelles\', armats amb canons anti-infanteria per protegir els \'mascles\'. Per\xc3\xb2 hi havia tamb\xc3\xa9 tancs d\'altres tipus, seguint la l\xc3\xadnia de lleugers, mitjans i superpesants; per exemple, el tanc lleuger FT-17 (aproximadament de 7 tones / 15.000 lb.) i el mitj\xc3\xa0 Medium Mark A \'Whippet\' (14 tones / 31.360 lb.). Pel final de la guerra, el Mark I (~30 t / 56-60.000 lb.) podia ser classificat com un tanc mitj\xc3\xa0, i el Whippet com un de lleuger. Els tancs superpesants com el Char 2C (69 tones / 158.000 lb.) o el K-Wagen (120 t / 275.000 lb.) van ser constru\xc3\xafts al final de la guerra. D\'altra banda, l\'actual MBT brit\xc3\xa0nic, el Challenger 2, pesa unes 60 tones (137.500 lb).\n_START_SECTION_\nDesenvolupament de tancs: 1930\xe2\x80\x931945\n_START_PARAGRAPH_\nEls models dels tancs que van ser desenvolupats abans i durant la II Guerra Mundial seguien unes diverses filosofies, amb diferents combinacions a l\'armadura, la mobilitat i l\'armament. Cada naci\xc3\xb3 va crear el seu tipus de vehicle per a un \xc3\xbas determinat. Les noves doctrines militars van fer que es creessin millors tancs a partir del motor, les cadenes de rodament, la transmissi\xc3\xb3 i la suspensi\xc3\xb3, que va fer que els tancs tinguessin m\xc3\xa9s autonomia en quil\xc3\xb2metres com m\xc3\xa9s facilitat en superar obstacles. Les idees de l\'inventor americ\xc3\xa0 Walter Christie van ser importants per crear tancs r\xc3\xa0pids._NEWLINE_La doctrina del tanc al Regne Unit declarava que un grup de tancs hauria d\'acompanyar a la infanteria igual com va passar en la I Guerra Mundial, mentre que un altre grups de tancs \'travessador\' haurien de travessar els elements de terreny dif\xc3\xadcils per a la infanteria, amb un paper semblant a la cavalleria._NEWLINE_A l\'URSS, la doctrina dels tancs de 1930 especificava tres grups de tancs: un de tancs \'demolidors\' en el suport d\'infanteria, un altre pel suport t\xc3\xa0ctic, i un altre de \'tancs r\xc3\xa0pids\' per les operacions amb maniobres._NEWLINE_A l\'Alemanya, les idees de Guderian va establir que es necessitaven formacions espec\xc3\xadfiques de tancs, per\xc3\xb2 amb varietat d\'armament._NEWLINE_Als EUA, els tancs servien per donar suport a la infanteria, mentre que les divisions podien ser ajudats per ca\xc3\xa7acarros pel combat enemic contra altres tancs. No hi havia un paper espec\xc3\xadfic pels tancs travessadors americans, ja que es van usar per donar suport a la infanteria._NEWLINE_Aquestes doctrines dels tancs en diverses nacions s\xc3\xb3n importants cara les classificacions dels tancs.\n_START_SECTION_\nTanc lleuger\n_START_PARAGRAPH_\nEls tancs lleugers tendeixen a ser vehicles petits, r\xc3\xa0pids i m\xc3\xa9s barats de produir. El pes d\'un tanc \'lleuger\' es va incrementar durant la Segona Guerra Mundial. Per exemple, el M24 Chaffee va ser un tanc lleuger per la Segona Guerra Mundial, per\xc3\xb2 pesa m\xc3\xa9s que un Panzer III, un tanc mitj\xc3\xa0 de 1939-43 per\xc3\xb2 obsolet quan va sortir el Chaffee. Alguns tancs lleugers estan capacitats de moure\'s per terra r\xc3\xa0pidament en comparaci\xc3\xb3 amb els tancs m\xc3\xa9s pesants i la maniobrabilitat a trav\xc3\xa9s d\'obstacles com malesa de la selva, mentre que era letal contra la infanteria. L\'Ex\xc3\xa8rcit Imperial Japon\xc3\xa8s va tocar aquesta habilitat pels seus tancs lleugers durant la Batalla de Malaia. No obstant aix\xc3\xb2, alguns altres tancs lleugers no eren tan m\xc3\xb2bils com els altres cosins m\xc3\xa9s pesants, en part per economitzar els motors de cami\xc3\xb3 dels tancs m\xc3\xa9s grans, pesants, per\xc3\xb2 m\xc3\xa9s potents que els tancs mitjans enemics._NEWLINE_Els tancs lleugers eren comuns al principi de la Segona Guerra Mundial; eren el principal vehicle a les formacions alemanyes, poloneses i franceses, en les campanyes poloneses i franceses, per\xc3\xb2 durant la guerra van passar a tenir un paper de reconeixement de terreny perqu\xc3\xa8 van incrementar la pot\xc3\xa8ncia dels tancs i les armes antitancs. Alguns amfibis, i  tancs Tetrarch, eren prou petits per la batalla. Eren posat sovint en el grup de cotxes blindats. La Uni\xc3\xb3 Sovi\xc3\xa8tica no va construir ni experimentar gaire amb tancs voladors, col\xc2\xb7locant ales llargues a cada costat del tanc._NEWLINE_La URRS va experimentar donant a les unitats d\'infanteria el suport de tancs lleugers (p.e., el T-70) cara als blindats. La idea va ser un frac\xc3\xa0s perqu\xc3\xa8 l\'armadura dels tancs eren penetratrats f\xc3\xa0cilment per les armes antitancs alemanyes, i la pot\xc3\xa8ncia de foc era inadequada per la lluita contra altres tancs o destruint fortificacions defensives._NEWLINE_Despr\xc3\xa9s de la Segona Guerra Mundial, els tancs lleugers van continuar amb el rol de reconeixement i observaci\xc3\xb3 del terreny, gr\xc3\xa0cies al seu preu relativament barat i el gran potencial motor com tamb\xc3\xa9 les capacitats d\'amfibi, per\xc3\xb2 ha sigut gradualment substitu\xc3\xaft per vehicles de transport d\'infanteria i cotxes blindats._NEWLINE_L\'etapa francesa en la II Guerra Mundial en els tancs lleugers (Char L\xc3\xa9ger) va ser gaireb\xc3\xa9 semblant a les altres nacions de la mateixa \xc3\xa8pocs. D\'en\xc3\xa7\xc3\xa0 que es va intentar utilitzar com a suport d\'infanteria i no com a lluita contra altres tancs, aquest tipus de tancs han disminu\xc3\xaft en nombre. Els francesos han desviat l\'\xc3\xbas d\'aquest tipus de vehicles pel Reconeixement Blindat (Automitrailleuses de Reconnaissance) i el Combat Blindat (Automitrailleuses de Combat) per papers d\'escoltament i petites batalles.\n_START_SECTION_\nTanc mitj\xc3\xa0\n_START_PARAGRAPH_\nEls tancs mitjans s\xc3\xb3n els que en pes no s\xc3\xb3n ni gaire lleugers ni pesants, i en molts dissenys tenen una pot\xc3\xa8ncia de foc, mobilitat, protecci\xc3\xb3, i armadura equilibrada, i pot tenir una gran varietat de tasques. En la I Guerra Mundial, el r\xc3\xa0pid tanc Mark I seria un tanc mitj\xc3\xa0 comparat amb els models d\'aquella \xc3\xa8poca._NEWLINE_Els tancs mitjans en el per\xc3\xadode d\'entre-guerres s\'inclo\xc3\xafen el brit\xc3\xa0nic Vickers Mitj\xc3\xa0 Mark II, el franc\xc3\xa8s Char B1 i el sovi\xc3\xa8tic multi-torreta T-28. Durant aquest temps han sigut sovint considerats per a tadques tradicionals com els tancs d\'infanteria i els de cavalleria, pel seu pes._NEWLINE_Hi ha tancs mitjans que s\'especialitzen contra la infanteria (com en la II Guerra Mundial: el Panzer IV i el M4 Sherman de 75mm amb torret), per\xc3\xb2 tamb\xc3\xa9 estan especialitzats contra els tancs, amb un can\xc3\xb3 de tanc de gran velocitat per girar. Els tancs mitjans francesos (Chars Moyens) s\xc3\xb3n m\xc3\xa9s semblants als tancs lleugers, per\xc3\xb2 menys pesants, pensats per al suport a la infanteria. Els seus tancs de cavalleria (Char de cavalerie|chars de cavalerie) s\'especialitzen en la velocitat a m\xc3\xa9s de l\'energia i la protecci\xc3\xb3 d\'altres models. Els tancs mitjans s\xc3\xb3n semblants entre ells en la majoria de pa\xc3\xafsos._NEWLINE_Quan els dissenyadors de tancs sovi\xc3\xa8tics van preparar un successor en la s\xc3\xa8rie del BT Fast Tank, van combinar la gran velocitat, l\'armadura i el llavors incre\xc3\xafble can\xc3\xb3 de gran velocitat de 76 mm. El resultat va ser el tanc mitj\xc3\xa0 T-34, que va sorprendre r\xc3\xa0pidament la Wehrmacht quan va invadir la Uni\xc3\xb3 Sovi\xc3\xa8tica. Les lli\xc3\xa7ons de la Blitzkrieg, primer utilitzat pels alemanys per\xc3\xb2 que despr\xc3\xa9s ho van adoptar altres nacions, van trobar la seva millor expressi\xc3\xb3 en les formacions nodrides de tancs mitjans amb infanteria motoritzada. El punt de vista tradicional del rol dels tancs d\'infanteria i cavalleria van quedar obsolets._NEWLINE_D\'altra banda, la Uni\xc3\xb3 Sovi\xc3\xa8tica i els Estats Units van aprofitar l\'equilibrat tanc mitj\xc3\xa0 en un gran nombre; el resultat va ser 57.000 T-34 i 49.000 Sherman que van ser constru\xc3\xafts durant la guerra._NEWLINE_Durant i despr\xc3\xa9s de la guerra, el paper dels tancs lleugers van ser gradualment substitu\xc3\xafts pels cotxes blindats que eren m\xc3\xa9s barats i s\'especialitzaven en tasques de reconeixement del terreny. Els tancs pesants, que es van veure les seves limitacions a la II Guerra Mundial, els pa\xc3\xafsos van procurar blindar-los i armar-los m\xc3\xa9s, per\xc3\xb2 aquests han sigut substitu\xc3\xafts pels tancs mitjans millorats. Els simples i m\xc3\xa9s econ\xc3\xb2mics canons autopropulsats, i despr\xc3\xa9s els m\xc3\xadssils antitancs, tenien un paper de lluita contra els tancs i altres vehicles, fent que els tancs s\'especialitzessin m\xc3\xa9s en afers amb vehicles m\xc3\xa9s r\xc3\xa0pids._NEWLINE_Amb la producci\xc3\xb3 de tancs relativament m\xc3\xa9s cars va fer que es creessin tancs mitjans m\xc3\xa9s vers\xc3\xa0tils, aix\xc3\xb2 va fer que es canvi\xc3\xa9s la idea de guerra mecanitzada i entr\xc3\xa9s el concepte del tanc principal de combat.\n_START_SECTION_\nTanc pesant\n_START_PARAGRAPH_\nEls tancs pesants estan dissenyats per destruir altres tancs m\xc3\xa9s petits, per\xc3\xb2 donen m\xc3\xa9s \xc3\xa8mfasi en la defensa que en l\'atac. Els objectius d\'aquests models s\xc3\xb3n atacar obstacles, creant camins o sendes i atacar contra altres vehicles armats enemics. Carreguen molta armadura i hi col\xc2\xb7loquen motors m\xc3\xa9s potents per a no disminuir excessivament la m\xc3\xadnima velocitat d\'avan\xc3\xa7._NEWLINE_El primer tanc, el Mark I de la I Guerra Mundial, es va dissenyar amb aquesta filosofia: com tamb\xc3\xa9 va ser el Char 2C, un dels tancs m\xc3\xa9s llargs creats. Al comen\xc3\xa7ament de la II Guerra Mundial, els francesos i els sovi\xc3\xa8tics van ser els \xc3\xbanics pa\xc3\xafsos que van inventar i produir tancs pesants, com el Char B1, T-35 i el KV-1. El tanc d\'infanteria Matilda II, no era del tipus pesant com el cas dels altres, ja que tenia menys armadura que la majoria dels tancs similars de la seva \xc3\xa8poca. Despr\xc3\xa9s, els exemples alemanys com el Tiger I i el II, com tamb\xc3\xa9 els de la s\xc3\xa8rie IS eren comuns en la II Guerra Mundial. El problema dels tancs "pesants" contra els "mitjans" \xc3\xa9s m\xc3\xa9s una q\xc3\xbcesti\xc3\xb3 t\xc3\xa0ctica que pel pes; el Pz.Kpfw. V Panther, per exemple, va ser un tanc "mitj\xc3\xa0" que seria classificat dins dels tancs "pesants" aliats._NEWLINE_Els tancs pesants s\xc3\xb3n famosos per tenir bons resultats en l\'atac contra tancs lleugers, i destruir fortificacions amb els seus canons de llarg abast. Tot i aix\xc3\xad aquests tancs tenen menys mobilitat que els mitjans, que aquest no va ser sempre el cas, ja que els models m\xc3\xa9s sofisticats de tancs pesants tenien una gran suspensi\xc3\xb3 i transmissi\xc3\xb3 per reduir el desgast i aix\xc3\xb2 augmentava la rapidesa generalment. El Tiger alemany, per exemple, tenia una bona velocitat i unes millors caracter\xc3\xadstiques de rodament en terrenys quan es comparava amb el tanc lleuger-mitj\xc3\xa0 Pz IV._NEWLINE_Despr\xc3\xa9s de la II Guerra Mundial va ser el moment quan van haver m\xc3\xa9s tancs pesants a part dels mitjans, que s\'hi podia incloure el tanc pesant M103, el FV214 Conqueror i el ARL 44, en resposta al T-10 sovi\xc3\xa8tic. Com que tenien uns canons llargs permeten un calibre, aquest element havia de ser manejat per dos homes fent tot i aix\xc3\xad una lentitud en el gir del can\xc3\xb3. Gr\xc3\xa0cies a les millores dels motors i la tecnologia en el blindatge, hi van haver m\xc3\xa9s tancs mitjans capa\xc3\xa7os de tenir un armament de m\xc3\xa9s calibre. Despr\xc3\xa9s d\'aix\xc3\xb2, el paper dels tancs mitjans i pesants s\'esva\xc3\xafa, ja que van venir els tancs principals de batalla (MBTs), que tenien les capacitats d\'un tanc pesant. Els canons d\'assalt pesants van passar a formar a ser armes pr\xc3\xb2pies antiinfanteria._NEWLINE_Els tancs pesants van quedar encara m\xc3\xa9s obsolets quan van sortir els m\xc3\xadssils antitancs guiats i els explosius antitancs (HEAT). Aquests m\xc3\xadssils eren m\xc3\xa9s efectius i flexibles que el moviment amb un can\xc3\xb3 d\'un tanc pesat, i la mateixa armadura del tanc no era suficient per als potents HEAT.\n_START_SECTION_\nEl s.XXI: el declivi del blindatge pesant?\n_START_PARAGRAPH_\nEn algunes ocasions el tanc s\'ha declarat obsolet, i est\xc3\xa0 desapareixent del camp de batalla. El primer exemple va ser els m\xc3\xadssils guiats de la d\xc3\xa8cada de 1960, que necessitava un equip de personal petit, normalment dos homes, per destrossar qualsevol tanc a dist\xc3\xa0ncies llunyanes. Els dissenyadors de tancs van respondre-hi augmentant-li l\'armadura, l\'armadura composta i els sistemes de blindatge reactiu, per\xc3\xb2 tot i aix\xc3\xad es necessita un m\xc3\xadssil de gran pot\xc3\xa8ncia per destrossar els moderns MBT per ser m\xc3\xa9s grans, m\xc3\xb2bils i compactes._NEWLINE_El futur dels tancs va tornar a fosquejar en la d\xc3\xa8cada de 1970 quan van entrar en producci\xc3\xb3 els m\xc3\xadssils de gran abast, aquesta vegada muntats en helic\xc3\xb2pters. _NEWLINE_En els temps moderns a partir de la Guerra Freda s\'ha tornat a discutir el paper dels tancs en les guerres no convencionals. La gran mobilitat i rapidesa de les forces armades en combat s\xc3\xb3n elements clau en la vict\xc3\xb2ria, i els tancs moderns no solen anar a grans velocitats. En la primera d\xc3\xa8cada del segle XXI, el Canad\xc3\xa0 va comen\xc3\xa7ar a liquidar el seu parc de tancs Leopards (que hi s\xc3\xb3n fa 30 anys) a favor dels moderns sistemes de can\xc3\xb3 m\xc3\xb2bils, per\xc3\xb2 tot i aix\xc3\xad tamb\xc3\xa9 es va decidir de comprar 100 tancs principals Leopard 2 A6 el 2007 per l\'experi\xc3\xa8ncia a l\'Afganistan. Per\xc3\xb2 B\xc3\xa8lgica ha reequipat els seus dos batallons de tancs amb vehicles amb rodes 8\xc3\x978.\n_START_SECTION_\nTancs especials\n_START_PARAGRAPH_\nEls tancs s\xc3\xb3n sovint modificats per a treballs espec\xc3\xadfics. La majoria es modifiquen per millorar l\'efici\xc3\xa8ncia en combat, per\xc3\xb2 ni ha d\'altres que s\'han anat modificant per superar obstacles o problemes que els tancs universals o altres vehicles no poden superar. En aquests tancs es poden incloure canons de gran calibre de demolici\xc3\xb3 o dispositius antimines per netejar el camp de les mines. En alguns tancs es retira l\'armament del xass\xc3\xads per col\xc2\xb7locar-hi estructures de muntada de ponts. _NEWLINE_Hi va haver els Hobart\'s Funnies, un grup de vehicles modificats, com pot ser el Churchill AVRE, que va estar equipat amb un can\xc3\xb3 per destruir b\xc3\xbanquers i altres fortificacions defensives per\xc3\xb2 que tamb\xc3\xa9 es podia muntar-hi altres equips._NEWLINE__NEWLINE_Una altra modificaci\xc3\xb3 important va ser el tanc amfibi, com el Sherman Duplex Drive (DD). Aquests dissenys van ser equipats amb sistemes de propulsi\xc3\xb3 especials, per poder lliscar sobre l\'aigua. La batalla m\xc3\xa9s coneguda on es van usar aquest tipus de vehicles va ser en el Dia D._NEWLINE_Tamb\xc3\xa9 es van modificar altres tancs per a tasques espec\xc3\xadfiques, com canons antitancs aeris o altres canons i armament per a atacs espec\xc3\xadfics, com per exemple el tanc llan\xc3\xa7aflames.'